CELEX: 32015L2203
Language: mt
Date: 2015-11-25 00:00:00
Title: Direttiva (UE) 2015/2203 tal-Parlament Ewropew u tal-Kunsill tal-25 ta' Novembru 2015 dwar l-approssimazzjoni tal-liġijiet tal-Istati Membri relatati ma' kaseini u kaseinati maħsuba għall-konsum mill-bniedem u li tħassar id-Direttiva tal-Kunsill 83/417/KEE

1.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/1
            
         DIRETTIVA (UE) 2015/2203 TAL-PARLAMENT EWROPEW U TAL-KUNSILL
   tal-25 ta' Novembru 2015
   dwar l-approssimazzjoni tal-liġijiet tal-Istati Membri relatati ma' kaseini u kaseinati maħsuba għall-konsum mill-bniedem u li tħassar id-Direttiva tal-Kunsill 83/417/KEE
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 114 tiegħu,
   Wara li kkunsidraw il-proposta tal-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura leġiżlattiva ordinarja (2),
   Billi:
   
               (1)
            
            
               Id-Direttiva tal-Kunsill 83/417/KEE (3) tipprevedi l-approssimazzjoni tal-liġijiet tal-Istati Membri relatati ma' ċerti lattoproteini (il-kaseini u l-kaseinati) maħsuba għall-konsum mill-bniedem. Mid-dħul fis-seħħ ta' dik id-Direttiva seħħew diversi bidliet, b'mod partikolari l-iżvilupp ta' qafas legali komprensiv fil-qasam tal-liġi dwar l-ikel u l-adozzjoni ta' standard internazzjonali għal prodotti tal-kaseina li tittiekel mill-Kummissjoni Codex Alimentarius ('standard tal-Codex għal prodotti tal-kaseina li tittiekel'), li jeħtieġ li jiġu kkunsidrati.
            
         
               (2)
            
            
               Id-Direttiva 83/417/KEE tagħti setgħat lill-Kummissjoni biex din timplimenta xi wħud mid-dispożizzjonijiet tagħha. B'konsegwenza tad-dħul fis-seħħ tat-Trattat ta' Lisbona, jeħtieġ li dawk is-setgħat jiġu allinjati mal-Artikolu 290 tat-Trattat dwar il-Funzjonament tal-Unjoni Ewropea (TFUE).
            
         
               (3)
            
            
               Fl-interessi taċ-ċarezza, id-Direttiva 83/417/KEE għandha għalhekk titħassar u tinbidel b'Direttiva ġdida.
            
         
               (4)
            
            
               Ir-Regolament (KE) Nru 178/2002 tal-Parlament Ewropew u tal-Kunsill (4) fih regoli ġenerali, orizzontali u uniformi tal-Unjoni dwar l-adozzjoni ta' miżuri ta' emerġenza għall-ikel u l-għalf
                     .
                   Id-dispożizzjonijiet relatati tad-Direttiva 83/417/KEE għalhekk ma għadhomx meħtieġa.
            
         
               (5)
            
            
               Ir-Regolament (KE) Nru 882/2004 tal-Parlament Ewropew u tal-Kunsill (5) fih regoli ġenerali, orizzontali u uniformi tal-Unjoni dwar il-metodi ta' teħid ta' kampjuni u l-analiżi tal-oġġetti tal-ikel. Id-dispożizzjonijiet relatati tad-Direttiva 83/417/KEE għalhekk ma għadhomx meħtieġa.
            
         
               (6)
            
            
               Taħt ir-Regolament (UE) Nru 1169/2011 tal-Parlament Ewropew u tal-Kunsill (6), għandha tingħata informazzjoni biżżejjed f'relazzjonijiet bejn negozju u ieħor sabiex jiġu ggarantiti l-preżenza u l-preċiżjoni tal-informazzjoni dwar l-ikel għall-konsumatur finali. Peress li l-prodotti koperti b'din id-Direttiva huma maħsuba sabiex jinbiegħu minn negozju għal ieħor, għat-tħejjija ta' prodotti tal-ikel, jixraq li r-regoli speċifiċi diġà inklużi fid-Direttiva 83/417/KEE jinżammu, jiġu adattati għall-qafas legali attwali u jiġu ssimplifikati. Dawn ir-regoli speċifiċi għandhom jipprevedu l-informazzjoni li għandha tingħata għall-prodotti koperti b'din id-Direttiva, f'relazzjonijiet bejn negozju u ieħor, minn naħa waħda, sabiex issir disponibbli lill-operaturi kummerċjali tal-ikel l-informazzjoni li jeħtieġu għat-tikkettar tal-prodotti finali, pereżempju fir-rigward tal-allerġeni, u, min-naħa l-oħra, biex jiġi evitat li dawk il-prodotti jiġu konfużi ma' prodotti simili li ma jkunux maħsuba għall-konsum mill-bniedem.
            
         
               (7)
            
            
               Ir-Regolament (KE) Nru 1333/2008 tal-Parlament Ewropew u tal-Kunsill (7) jistabbilixxi definizzjoni ta' addittivi alimentari u għajnuniet għall-ipproċessar imsejħa awżiljari teknoloġiċi fid-Direttiva 83/417/KEE. Konsegwentement, din id-Direttiva għandha tuża t-termini “addittivi tal-ikel” u “għajnuniet ta' pproċessar” minflok “awżiljarji teknoloġiċi”. Tali użu ta' terminoloġija jkun ukoll konformi mal-istandard tal-Codex għal prodotti tal-kaseina li jittieklu.
            
         
               (8)
            
            
               Termini u referenzi oħra użati fl-Annessi għad-Direttiva 83/417/KEE għandhom jiġu adattati biex jiġu kkunsidrati dawk użati fir-Regolament (KE) Nru 1332/2008 tal-Parlament Ewropew u tal-Kunsill (8) u fir-Regolament (KE) Nru 1333/2008.
            
         
               (9)
            
            
               L-Anness I tad-Direttiva 83/417/KEE jiffissal-kontenut massimu tal-umdità għall-kaseini li jittieklu għal 10 % u l-kontenut massimu tal-grass tal-ħalib għall-kaseina aċiduża li tittiekel għal 2,25 %. Meta jitqies li l-istandard tal-Codex għal prodotti tal-kaseina li tittiekel jiffissa dawk il-parametri fi 12 % u 2 % rispettivament, il-parametri korrispondenti għandhom jiġu stabbiliti f'konformità ma' dak l-istandard sabiex ikunu evitati distorzjonijiet fil-flussi kummerċjali.
            
         
               (10)
            
            
               Sabiex minnufih tadatta jew taġġorna l-elementi tekniċi li jinsabu fl-Annessi ta' din id-Direttiva biex jitqiesu l-iżviluppi fl-istandards internazzjonali rilevanti jew il-progress tekniku, is-setgħa li jiġu adottati atti skont l-Artikolu 290 tat-TFUE għandha tiġi ddelegata lill-Kummissjoni fir-rigward tal-istandards applikabbli għal kaseini u kaseinati li jittieklu stabbiliti fl-Annessi I u II. Huwa ta' importanza partikolari li l-Kummissjoni jkollha konsultazzjonijiet xierqa matul ix-xogħol preparatorju tagħha, inkluż fil-livell tal-esperti. Il-Kummissjoni, meta tħejji u tfassal atti delegati, għandha tiżgura trażmissjoni simultanja, f'waqtha u xierqa tad-dokumenti rilevanti lill-Parlament Ewropew u lill-Kunsill.
            
         
               (11)
            
            
               Minħabba li l-għanijiet ta' din id-Direttiva, jiġifieri li permezz tal-approssimazzjoni tal-liġijiet tal-Istati Membri jiġi faċilitat il-moviment liberu tal-kaseini u l-kaseinati maħsuba għall-konsum mill-bniedem filwaqt li jkun ipprovdut livell għoli ta' protezzjoni tas-saħħa, u li d-dispożizzjonijiet eżistenti jinġiebu konformi mal-leġiżlazzjoni ġenerali tal-Unjoni dwar l-ikel u mal-istandards internazzjonali, ma jistgħux jinkisbu b'mod suffiċjenti mill-Istati Membri iżda jistgħu pjuttost, minħabba l-iskala jew l-effetti tagħhom, jinkisbu aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju ta' sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju ta' proporzjonalità kif stabbilit f'dak l-Artikolu, din id-Direttiva ma tmurx lil hinn minn dak li huwa neċessarju sabiex jinkisbu dawk l-għanijiet,
            
         ADOTTAW DIN ID-DIRETTIVA:
   Artikolu 1
   Kamp ta' applikazzjoni
   Din id-Direttiva tapplika għall-kaseini u l-kaseinati li huma maħsuba għall-konsum mill-bniedem u t-taħlitiet tagħhom.
   Artikolu 2
   Definizzjonijiet
   Għall-finijiet ta' din id-Direttiva, japplikaw id-definizzjonijiet li ġejjin:
   
               (a)
            
            
               “kaseina aċiduża li tittiekel” tfisser prodott tal-ħalib miksub permezz tas-separazzjoni, il-ħasil u t-tnixxif ta' koagulat preċipitat aċiduż ta' ħalib xkumat u/jew ta' prodotti oħra magħmulin mill-ħalib;
            
         
               (b)
            
            
               “kaseina mill-kimożina li tittiekel” tfisser prodott tal-ħalib miksub permezz tas-separazzjoni, il-ħasil u t-tnixxif ta' koagulat ta' ħalib xkumat u/jew prodotti oħra miksuba mill-ħalib; il-koagulat jinkiseb permezz tar-reazzjoni tal-kimożina jew enzimi koagulanti oħrajn;
            
         
               (c)
            
            
               “kaseinati li jittieklu” tfisser prodott tal-ħalib miksub b'azzjoni ta' kaseina li tittiekel jew il-koagulat tal-baqta tal-kaseina li tittiekel b'aġenti newtralizzanti, segwit minn tnixxif.
            
         Artikolu 3
   Obbligi tal-Istati Membri
   L-Istati Membri għandhom jieħdu l-passi kollha meħtieġa sabiex jiżguraw li:
   
               (a)
            
            
               il-prodotti tal-ħalib iddefiniti fl-Artikolu 2 jitqiegħdu fis-suq, bl-ismijiet speċifikati hemmhekk, biss jekk dawn jikkonformaw mar-regoli stipulati f'din id-Direttiva u l-istandards imniżżla fl-Annessi I u II; u
            
         
               (b)
            
            
               il-kaseini u l-kaseinati li ma jikkonformawx mal-istandards imniżżla fil-punti (b) u (c) tat-Taqsima I tal-Anness I, punti (b) u (c) tat-Taqsima II tal-Anness I jew il-punti (b) u (c) tal-Anness II, ma jintużawx għat-tħejjija tal-ikel u li, fejn jitqiegħdu fis-suq legalment għal skopijiet oħrajn, jissemmew u jiġu ttikkettati b'tali mod li x-xerrej ma jiġix imqarraq dwar in-natura, il-kwalità jew l-użu maħsub tagħhom.
            
         Artikolu 4
   Tikkettar
   1.   Id-dettalji li ġejjin għandhom jiġu mmarkati fuq il-pakketti, il-kontenituri jew it-tikketti tal-prodotti tal-ħalib definiti fl-Artikolu 2 b'ittri faċilment viżibbli, li jistgħu jinqraw b'mod ċar u li ma jitħassrux:
   
               (a)
            
            
               l-isem tal-prodotti tal-ħalib kif stabbilit fil-punti (a), (b) u (c) tal-Artikolu 2 b'indikazzjoni, fil-każ ta' kaseinati li jittieklu, tal-katjon jew il-katjoni kif elenkati fil-punt (d) tal-Anness II;
            
         
               (b)
            
            
               fil-każ tal-prodotti mqiegħda fis-suq bħala taħlitiet:
               
                           (i)
                        
                        
                           il-kliem “taħlita ta'…” segwiti mill-ismijiet tal-prodotti differenti li minnhom hi magħmula t-taħlita, f'ordni dixxendenti tal-piż,
                        
                     
                           (ii)
                        
                        
                           indikazzjoni tal-katjon jew il-katjoni, kif elenkati fil-punt (d) tal-Anness II, fil-każ ta' kaseinati li jittieklu,
                        
                     
                           (iii)
                        
                        
                           il-kontenut tal-proteini fil-każ tat-taħlitiet li jkun fihom il-kaseinati li jittieklu;
                        
                     
         
               (c)
            
            
               il-kwantità netta tal-prodotti, espressa f'kilogrammi jew grammi;
            
         
               (d)
            
            
               l-isem jew l-isem tan-negozju u l-indirizz tal-operatur kummerċjali tal-ikel li taħt ismu, jew taħt isem in-negozju tiegħu, il-prodott jiġi kkummerċjalizzat jew, jekk dak l-operatur kummerċjali tal-ikel ma jkunx stabbilit fl-Unjoni, l-importatur fis-suq tal-Unjoni;
            
         
               (e)
            
            
               fil-każ tal-prodotti importati minn pajjiżi terzi, l-isem tal-pajjiż tal-oriġini;
            
         
               (f)
            
            
               l-identifikazzjoni tal-lott tal-prodotti jew id-data tal-produzzjoni.
            
         B'deroga mill-ewwel subparagrafu, id-dettalji msemmija fil-punt (iii) tal-punt (b) u fil-punti (c), (d) u (e) tal-ewwel subparagrafu jistgħu jiġu mmarkati biss f'dokument li jakkumpanja.
   2.   L-Istati Membri għandhom jipprojbixxu t-tqegħid fis-suq tal-prodotti tal-ħalib definiti fil-punti (a), (b) u (c) tal-Artikolu 2 fit-territorju tagħhom jekk id-dettalji msemmija fl-ewwel subparagrafu tal-paragrafu 1 ta' dan l-Artikolu ma jkunux immarkati b'lingwa li tinftiehem faċilment mix-xerrejja f'dak Istat Membru fejn dawk il-prodotti jitqiegħdu fis-suq, sakemm din l-informazzjoni ma tiġix provduta mill-operatur kummerċjali tal-ikel b'mezzi oħra. Dawk id-dettalji jistgħu jiġi mmarkati b'diversi lingwi.
   3.   Fejn il-kontenut minimu ta' proteina tal-ħalib imniżżel fil-punt (a)2 tat-Taqsima I tal-Anness I, fil-punt (a)2 tat-Taqsima II tal-Anness I, u fil-punt (a)2 tal-Anness II jinqabeż fil-prodotti tal-ħalib definiti fl-Artikolu 2, dan il-fatt jista', mingħajr preġudizzju għal dispożizzjonijiet oħra tal-liġi tal-Unjoni, jiġi adegwatament immarkat fuq il-pakketti, il-kontenituri jew it-tikketti tal-prodotti.
   Artikolu 5
   Delega ta' setgħa
   Il-Kummissjoni tingħata s-setgħa li tadotta atti delegati f'konformità mal-Artikolu 6 sabiex temenda l-istandards imniżżla fl-Annessi I u II sabiex jitqiesu l-iżviluppi fl-istandards internazzjonali rilevanti u l-progress tekniku.
   Artikolu 6
   Eżerċizzju ta' delega
   1.   Is-setgħa ta' adozzjoni ta' atti delegati tingħata lill-Kummissjoni soġġetta għall-kondizzjonijiet stabbiliti f'dan l-Artikolu. Huwa ta' importanza partikolari li l-Kummissjoni ssegwi l-prattika abitwali tagħha u li jkollha konsultazzjonijiet ma' esperti, inklużi esperti tal-Istati Membri, qabel ma tadotta l-atti delegati imsemmija fl-Artikolu 5.
   2.   Is-setgħa ta' adozzjoni ta' atti delegati msemmija fl-Artikolu 5 tingħata lill-Kummissjoni għal perjodu ta' ħames snin mill-21 ta' Diċembru 2015. Il-Kummissjoni għandha tfassal rapport fir-rigward tad-delega ta' setgħa mhux aktar tard minn disa' xhur qabel it-tmiem tal-perijodu ta' ħames snin. Id-delega ta' setgħa għandha tiġi estiża awtomatikament għal perijodi ta' żmien identiċi, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel it-tmiem ta' kull perijodu.
   3.   Is-setgħa ta' adozzjoni ta' atti delegati msemmija fl-Artikolu 5 tista' tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega tas-setgħa speċifikata f'dik id-deċiżjoni. Din għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. Hija ma għandhiex taffettwa l-validità ta' kwalunkwe att delegat li jkun diġà fis-seħħ.
   4.   Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
   5.   Att delegat adottat skont l-Artikolu 5 għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien perijodu ta' xahrejn min-notifika ta' dak l-att lill-Parlament Ewropew u lill-Kunsill jew jekk, qabel l-iskadenza ta' dak il-perijodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perijodu għandu jiġi estiż b'xahrejn fuq inizjattiva tal-Parlament Ewropew jew tal-Kunsill.
   Artikolu 7
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sat-22 ta' Diċembru 2016. Huma għandhom jinfurmaw minnufih lill-Kummissjoni dwar dan.
   Meta l-Istati Membri jadottaw dawk il-miżuri, dawn għandhom jirriferu għal din id-Direttiva jew ikunu akkumpanjati minn tali referenza waqt il-pubblikazzjoni uffiċjali tagħhom. Il-metodi ta' kif issir din ir-referenza għandhom jiġu stipulati mill-Istati Membri.
   2.   L-Istati Membri għandhom jikkomunikaw lill-Kummissjoni t-test tal-miżuri prinċipali tal-liġi nazzjonali li huma jadottaw fil-qasam kopert b'din id-Direttiva.
   Artikolu 8
   Tħassir
   Id-Direttiva 83/417/KEE titħassar b'effett mit-22 ta' Diċembru 2016.
   Ir-referenzi magħmula għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta' korrelazzjoni fl-Anness III.
   Artikolu 9
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 10
   Indirizzati
   Din id-Direttiva hija indirizzata lill-Istati Membri.
   
      Magħmul fi Strasburgu, il-25 ta' Novembru 2015
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         N. SCHMIT
      
   
   
      (1)  ĠU C 424, 26.11.2014, p. 72.
   
      (2)  Pożizzjoni tal-Parlament Ewropew tas-7 ta' Ottubru 2015 (għadha mhijiex ippubblikata f'Il-Ġurnal Uffiċjali) u Deċiżjoni tal-Kunsill tal-10 ta' Novembru 2015
   
      (3)  Direttiva tal-Kunsill 83/417/KEE tal-25 ta' Lulju 1983 dwar l-approssimazzjoni tal-liġijiet tal-Istati Membri li għandhom x'jaqsmu ma' ċerti lattoproteini (il-kaseini u l-kaseinati) maħsuba għall-konsum mill-bniedem (ĠU L 237, 26.8.1983, p. 25).
   
      (4)  Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).
   
      (5)  Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (ĠU L 165, 30.4.2004, p. 1).
   
      (6)  Regolament (UE) Nru 1169/2011 tal-Parlament Ewropew u tal-Kunsill tal-25 ta' Ottubru 2011 dwar l-għoti ta' informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal- Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id- Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, p. 18).
   
      (7)  Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).
   
      (8)  Regolament (KE) Nru 1332/2008 tal-Parlament Ewropew u tal-Kunsill tas-16 ta' Diċembru 2008 dwar l-enżimi tal-ikel u li jemenda d-Direttiva tal-Kunsill 83/417/KEE, ir-Regolament tal-Kunsill (KE) Nru 1493/1999, id-Direttiva 2000/13/KE, id-Direttiva tal-Kunsill 2001/112/KE u r-Regolament (KE) Nru 258/97 (ĠU L 354, 31.12.2008, p. 7).
   
      ANNESS I
      
         KASEINI LI JITTIEKLU
      
      I.   STANDARDS LI JAPPLIKAW GĦALL-KASEINI AĊIDUŻI LI JITTIEKLU
      (a)   Fatturi essenzjali tal-kompożizzjoni
      
                  1.
               
               
                  Il-kontenut massimu ta' umdità
               
               
                  12 % skont il-piż
               
            
                  2.
               
               
                  Kontenut minimu ta' proteina tal-ħalib kalkulat fuq l-estratt imnixxef
               
               
                  90 % skont il-piż
               
            
                  li minnu l-kontenut minimu tal-kaseina
               
               
                  95 % skont il-piż
               
            
                  3.
               
               
                  Il-kontenut massimu ta' grass tal-ħalib
               
               
                  2 % skont il-piż
               
            
                  4.
               
               
                  L-aċidità massima li tista' tiġi ttitrata, espressa f'ml ta' soluzzjoni tas-sodju idrossidu deċinormali għal kull g
               
               
                  0,27
               
            
                  5.
               
               
                  Il-kontenut masssimu ta' rmied (inkluż il-P205)
               
               
                  2,5 % skont il-piż
               
            
                  6.
               
               
                  Il-kontenut massimu ta' lattożju anidru
               
               
                  1 % skont il-piż
               
            
                  7.
               
               
                  Il-kontenut massimu ta' sediment (partikuli maħruqin)
               
               
                  22,5 mg f'25 g
               
            (b)   Kontaminanti
      
                  Il-kontenut massimu ta' ċomb
               
               
                  0,75 mg/kg
               
            (c)   Impuritajiet
      
                  Materja barranija (bħal partikuli ta' injam jew metall, xagħar jew frammenti ta' insetti)
               
               
                  Xejn f'25 g
               
            (d)   Għajnuniet għall-ipproċessar, kulturi batteriċi u ingredjenti awtorizzati
      
                  1.
               
               
                  aċidi
                  
                              —
                           
                           
                              aċidu lattiku
                           
                        
                              —
                           
                           
                              aċidu idrokloriku
                           
                        
                              —
                           
                           
                              aċidu sulfuriku
                           
                        
                              —
                           
                           
                              aċidu ċitriku
                           
                        
                              —
                           
                           
                              aċidu aċetiku
                           
                        
                              —
                           
                           
                              aċidu ortofosforiku
                           
                        
            
                  2.
               
               
                  kulturi batteriċi li jipproduċu l-aċidu lattiku
               
            
                  3.
               
               
                  xorrox
               
            (e)   Karatterisiċi organolettiċi
      
                  1.
               
               
                  :
               
               
                  
                     Ir-riħa
                  
               
               
                  :
               
               
                  L-ebda rwejjaħ barranin.
               
            
                  2.
               
               
                  :
               
               
                  
                     Id-dehra
                  
               
               
                  :
               
               
                  Kulur li jvarja minn abjad għall-kulur il-krema; il-prodott ma jistax ikollu fih biċċiet li ma jitfarrkux bi pressa ħafifa.
               
            II.   STANDARDS LI JAPPLIKAW GĦALL-KASEINI MILL-KIMOŻINA LI JITTIEKLU
      (a)   Fatturi essenzjali tal-kompożizzjoni
      
                  1.
               
               
                  Il-kontenut massimu ta' umdità
               
               
                  12 % skont il-piż
               
            
                  2.
               
               
                  Kontenut ta' proteina tal-ħalib minimu kkalkulat fuq l-estratt imnixxef
               
               
                  84 % skont il-piż
               
            
                  li minnu l-kontenut tal-kaseina minimu
               
               
                  95 % skont il-piż
               
            
                  3.
               
               
                  Il-kontenut massimu ta' grass tal-ħalib
               
               
                  2 % skont il-piż
               
            
                  4.
               
               
                  Il-kontenut minimu ta' rmied (inkluż il-P2O5)
               
               
                  7,5 % skont il-piż
               
            
                  5.
               
               
                  Il-kontenut massimu ta' lattożju anidru
               
               
                  1 % skont il-piż
               
            
                  6.
               
               
                  Il-kontenut massimu ta' sediment (partikuli maħruqin)
               
               
                  15 mg f'25 g
               
            (b)   Kontaminanti
      
                  Il-kontenut massimu ta' ċomb
               
               
                  0,75 mg/kg
               
            (c)   Impuritajiet
      
                  Materja barranija (bħal partikuli ta' injam jew metall, xagħar jew frammenti ta' insetti)
               
               
                  xejn f'25 g
               
            (d)   Għajnuniet għall-ipproċessar
      
                  —
               
               
                  kimożina li tissodisfa r-rekwiżiti tar-Regolament (KE) Nru 1332/2008
               
            
                  —
               
               
                  enzimi oħra li jikkoagulaw il-ħalib u li jissodisfaw il-ħtiġijet tar-Regolament (KE) Nru 1332/2008.
               
            (e)   Karatterisiċi organolettiċi
      
                  1.
               
               
                  :
               
               
                  
                     Ir-riħa
                  
               
               
                  :
               
               
                  L-ebda rwejjaħ barranin.
               
            
                  2.
               
               
                  :
               
               
                  
                     Id-dehra
                  
               
               
                  :
               
               
                  Kulur li jvarja minn abjad għall-kulur il-krema; il-prodott ma jistax ikollu fih biċċiet li ma jitfarrkux bi pressa ħafifa.
               
            
   
      ANNESS II
      
         KASEINATI LI JITTIEKLU
      
      STANDARDS LI JAPPLIKAW GĦALL-KASEINATI LI JITTIEKLU
      (a)   Fatturi essenzjali tal-kompożizzjoni
      
                  1.
               
               
                  Il-kontenut massimu ta' umdità
               
               
                  8 % skont il-piż
               
            
                  2.
               
               
                  Kontenut minimu ta' proteina tal-ħalib ikkalkulat fuq l-estratt imnixxef
               
               
                  88 % skont il-piż
               
            
                  li minnu l-kontenut minimu tal-kaseina
               
               
                  95 % skont il-piż
               
            
                  3.
               
               
                  Il-kontenut massimu ta' grass tal-ħalib
               
               
                  2 % skont il-piż
               
            
                  4.
               
               
                  Il-kontenut massimu ta' lattożju anidru
               
               
                  1 % skont il-piż
               
            
                  5.
               
               
                  Il-valur pH
               
               
                  6,0 sa 8,0
               
            
                  6.
               
               
                  Il-kontenut massimu ta' sediment (partikuli maħruqin)
               
               
                  22,5 mg f'25 g
               
            (b)   Kontaminanti
      
                  Il-kontenut massimu ta' ċomb
               
               
                  0,75 mg/kg
               
            (c)   Impuritajiet
      
                  Materja barranija (bħal partikuli ta' injam jew metall, xagħar jew frammenti ta' insetti)
               
               
                  Xejn f'25 g
               
            (d)   Addittivi tal-ikel(l-aġenti newtralizzanti u li jservu biex inaqqsu l-qawwa, mhux mandatorji)
      
                  idrossidi
                  karbonati
                  fosfati
                  ċitrati
               
               
                  ta'
               
               
                  sodju
                  potassju
                  kalċju
                  ammonju
                  manjeżju
               
            (e)   Karatteristiċi
      
                  1.
               
               
                  :
               
               
                  
                     Ir-riħa
                  
               
               
                  :
               
               
                  Togħmiet u rwejjaħ barranin ħfief ħafna.
               
            
                  2.
               
               
                  :
               
               
                  
                     Id-dehra
                  
               
               
                  :
               
               
                  Kulur li jvarja minn abjad għall-kulur il-krema; il-prodott ma jistax ikollu fih biċċiet li ma jitfarrkux bi pressa ħafifa.
               
            
                  3.
               
               
                  :
               
               
                  
                     Solubbiltà
                  
               
               
                  :
               
               
                  Kważi solubbli għal kollox fl-ilma ddistillat, għajr għall-kalċju tal-kaseina.
               
            
   
      ANNESS III
      
         TABELLA TA' KORRELAZZJONI
      
      
                  Id-Direttiva tal-Kunsill 83/417/KEE
               
               
                  Din id-Direttiva
               
            
                  Artikolu 1
               
               
                  Artikoli 1 u 2
               
            
                  Artikolu 2
               
               
                  Artikolu 3
               
            
                  Artikolu 3
               
               
                  Artikolu 3
               
            
                  Artikolu 4(1)
               
               
                  Artikolu 4(1), l-ewwel subparagrafu
               
            
                  Artikolu 4(2), l-ewwel subparagrafu
               
               
                  Artikolu 4(2)
               
            
                  Artikolu 4(2), it-tieni subparagrafu
               
               
                  Artikolu 4(1), it-tieni subparagrafu
               
            
                  Artikolu 5
               
               
                  —
               
            
                  Artikolu 6(1)
               
               
                  —
               
            
                  Artikolu 6(2)
               
               
                  —
               
            
                  Artikolu 7
               
               
                  —
               
            
                  Artikolu 8
               
               
                  —
               
            
                  Artikolu 9
               
               
                  —
               
            
                  Artikolu 10
               
               
                  —
               
            
                  Artikolu 11
               
               
                  —
               
            
                  —
               
               
                  Artikolu 5
               
            
                  —
               
               
                  Artikolu 6
               
            
                  Artikolu 12
               
               
                  Artikolu 7
               
            
                  —
               
               
                  Artikolu 8
               
            
                  —
               
               
                  Artikolu 9
               
            
                  Artikolu 13
               
               
                  Artikolu 10
               
            
                  Anness I, taqsima I
               
               
                  Artikolu 2, punti (a) u (b)
               
            
                  Anness I, taqsima II
               
               
                  Anness I, taqsima I
               
            
                  Anness I, taqsima III
               
               
                  Anness I, taqsima II
               
            
                  Anness II, taqsima I
               
               
                  Artikolu 2, punt (c)
               
            
                  Anness II, taqsima II
               
               
                  Anness II
               
            
                  —
               
               
                  Anness III